02012R1247 — SL — 10.02.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) št. 1247/2012 z dne 19. decembra 2012 o izvedbenih tehničnih standardih glede oblike in pogostosti poročanja o trgovanju repozitorijem sklenjenih poslov v skladu z Uredbo (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov (Besedilo velja za EGP) (UL L 352 21.12.2012, str. 20)

spremenjena z:









▼B

IZVEDBENA UREDBA KOMISIJE (EU) št. 1247/2012

z dne 19. decembra 2012

o izvedbenih tehničnih standardih glede oblike in pogostosti poročanja o trgovanju repozitorijem sklenjenih poslov v skladu z Uredbo (EU) št. 648/2012 Evropskega parlamenta in Sveta o izvedenih finančnih instrumentih OTC, centralnih nasprotnih strankah in repozitorijih sklenjenih poslov

(Besedilo velja za EGP)







Člen 1

Oblika poročil o pogodbah o izvedenih finančnih instrumentih

Informacije iz poročila v skladu s členom 9 Uredbe (EU) št. 648/2012 se predložijo v obliki, ki je določena v Prilogi k tej uredbi.

Člen 2

Pogostost poročil o pogodbah o izvedenih finančnih instrumentih

Kadar to zahteva člen 11(2) Uredbe (EU) št. 648/2012, se vrednotenje pogodb, sporočenih repozitoriju sklenjenih poslov, izvaja vsakodnevno, in sicer glede na trenutne tržne cene ali glede na notranji model. Vsi ostali elementi poročanja, kot so določeni v Prilogi k tej uredbi in Prilogi k delegiranemu aktu v zvezi z regulativnimi tehničnimi standardi, ki določajo podrobnosti, ki jih je treba sporočiti repozitorijem sklenjenih poslov v skladu s členom 9(5) Uredbe (EU) št. 648/2012, se sporočijo, ko se pojavijo ter v roku, določenem v členu 9 Uredbe (EU) št. 648/2012, in sicer v zvezi s sklenitvijo, spremembo ali prenehanjem pogodbe.

Člen 3

Določanje nasprotnih strank in njihovih subjektov

1. V poročilu se identifikator pravnih subjektov uporablja za določanje:

(a) upravičenca, ki je pravna oseba;

(b) posrednika;

(c) centralne nasprotne stranke (CNS);

(d) klirinškega člana, ki je pravna oseba;

(e) nasprotne stranke, ki je pravni subjekt;

(f) vlagatelja.

2. Če identifikator pravne osebe ni na voljo, se v poročilo vključi začasni identifikator subjekta, kot je opredeljen na ravni Unije, in je:

(a) edinstven;

(b) nevtralen;

(c) zanesljiv;

(d) odprt;

(e) stopnjevalen;

(f) dostopen;

(g) stroškovno učinkovit;

(h) znotraj ustreznega okvira upravljanja.

3. Kadar nista na voljo niti identifikator pravne osebe niti začasni identifikator subjekta, se v poročilu uporabi identifikacijska oznaka podjetja v skladu z ISO 9362, kadar je na voljo.

Člen 4

Določanje izvedenih finančnih instrumentov

1. V poročilu se pogodba o izvedenih finančnih instrumentih določi z edinstvenim identifikatorjem produkta, ki je:

(a) edinstven;

(b) nevtralen;

(c) zanesljiv;

(d) odprt;

(e) stopnjevalen;

(f) dostopen;

(g) stroškovno učinkovit;

(h) znotraj ustreznega okvira upravljanja.

2. Kadar edinstveni identifikator produkta ne obstaja, se v poročilu pogodba o izvedenih finančnih instrumentih določi z uporabo kombinacije dodeljene oznake ISO 6166 ISIN ali alternativne oznake identifikatorja instrumenta z ustrezno oznako ISO 10962 CFI.

3. Kadar kombinacija iz odstavka 2 ni na voljo, se vrsta izvedenega finančnega instrumenta določi na podlagi naslednjega:

(a) razred izvedenih finančnih instrumentov se določi kot eno od naslednjega:

(i) blago;

(ii) kredit;

(iii) tuja valuta;

(iv) lastniški kapital;

(v) obrestna mera;

(vi) drugo;

(b) vrsta izvedenih finančnih instrumentov se določi kot eno od naslednjega:

(i) pogodbe na razlike;

(ii) dogovori o terminski obrestni meri;

(iii) nestandardizirane terminske pogodbe;

(iv) standardizirane terminske pogodbe;

(v) opcije;

(vi) zamenjave;

(vii) drugo;

(c) v primeru izvedenih finančnih instrumentov, ki ne spadajo v posebni razred ali vrsto izvedenih finančnih instrumentov, se poročilo pripravi na podlagi razreda ali vrste izvedenih finančnih instrumentov, za katerega oziroma katero se nasprotne stranke strinjajo, da je najbližje izvedenim finančnim instrumentov iz pogodbe.

Člen 5

Datum začetka poročanja

1. Pogodbe o kreditnih in obrestnih izvedenih finančnih instrumentih se sporočijo:

(a) do 1. julija 2013, če je bil repozitorij sklenjenih poslov za zadevni razred izvedenih finančnih instrumentov v skladu s členom 55 Uredbe (EU) št. 648/2012 registriran pred 1. aprilom 2013;

(b) 90 dni po registraciji repozitorija sklenjenih poslov za določen razred izvedenih finančnih instrumentov v skladu s členom 55 Uredbe (EU) št. 648/2012, če za zadevni razred izvedenih finančnih instrumentov pred 1. aprilom 2013 ali na ta dan ni registriran noben repozitorij sklenjenih poslov;

(c) do 1. julija 2015, če za zadevni razred izvedenih finančnih instrumentov do 1. julija 2015 ni registriran noben repozitorij sklenjenih poslov v skladu s členom 55 Uredbe (EU) št. 648/2012. Obveznost poročanja začne veljati na ta dan, pogodbe pa se sporočijo organu ESMA v skladu s členom 9(3) te uredbe, dokler se repozitorij sklenjenih poslov ne registrira za zadevni razred izvedenih finančnih instrumentov.

2. Pogodbe o izvedenih finančnih instrumentih, ki niso navedene v odstavku 1, se sporočijo:

(a) do 1. januarja 2014, če je bil repozitorij sklenjenih poslov za zadevni razred izvedenih finančnih instrumentov v skladu s členom 55 Uredbe (EU) št. 648/2012 registriran pred 1. oktobrom 2013;

(b) 90 dni po registraciji repozitorija sklenjenih poslov za določen razred izvedenih finančnih instrumentov v skladu s členom 55 Uredbe (EU) št. 648/2012, če za zadevni razred izvedenih finančnih instrumentov pred 1. oktobrom 2013 ali na ta dan ni registriran noben repozitorij sklenjenih poslov;

(c) do 1. julija 2015, če za zadevni razred izvedenih finančnih instrumentov do 1. julija 2015 ni registriran noben repozitorij sklenjenih poslov v skladu s členom 55 Uredbe (EU) št. 648/2012. Obveznost poročanja začne veljati na ta dan, pogodbe pa se sporočijo organu ESMA v skladu s členom 9(3) te uredbe, dokler se repozitorij sklenjenih poslov ne registrira za zadevni razred izvedenih finančnih instrumentov.

3. O pogodbah o izvedenih finančnih instrumentih, ki 16. avgusta 2012 niso bile poravnane in na datum začetka poročanja še vedno niso, se repozitoriju sklenjenih poslov poroča v 90 dneh po datumu začetka poročanja za določen razred izvedenih finančnih instrumentov.

▼M1

4. Naslednje pogodbe o izvedenih finančnih instrumentih, ki niso neporavnane na datum začetka poročanja za določen razred izvedenih finančnih instrumentov, se poročajo repozitoriju sklenjenih poslov v roku petih let od datuma začetka poročanja:

(a) pogodbe o izvedenih finančnih instrumentih, ki so bile sklenjene pred 16. avgustom 2012 in 16. avgusta 2012 še niso bile poravnane;

(b) pogodbe o izvedenih finančnih instrumentih, ki so bile sklenjene 16. avgusta 2012 ali pozneje.

▼B

5. Datum začetka poročanja se podaljša za 180 dni za sporočanje informacij iz člena 3 delegiranega akta v zvezi z regulativnimi tehničnimi standardi o določitvi podrobnosti, ki jih je treba sporočiti repozitoriju sklenjenih poslov v skladu s členom 9(5) Uredbe (EU) št. 648/2012.

Člen 6

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je zavezujoča v celoti in se neposredno uporablja v vseh državah članicah.









PRILOGA







Razpredelnica 1 Podatki nasprotne stranke Polje Oblika Stranki pogodbe 1 Časovni žig poročanja Oblika podatkov ISO 8601/oblika zapisa časa UTC. 2 ID nasprotne stranke Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 3 ID druge nasprotne stranke Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 4 Ime nasprotne stranke 100 abecedno-numeričnih znakov ali se pusti prazno, če je ime vključeno v identifikator pravne osebe (LEI). 5 Sedež nasprotne stranke 500 abecedno-numeričnih znakov ali se pusti prazno, če je sedež vključen v identifikator pravne osebe (LEI). 6 Podjetniški sektor nasprotne stranke Taksonomska razvrstitev: A = zavarovalnica z dovoljenjem v skladu z Direktivo 2002/83/ES; C = kreditna institucija z dovoljenjem v skladu z Direktivo 2006/48/ES; F = investicijsko podjetje v skladu z Direktivo 2004/39/ES; I = zavarovalnica z dovoljenjem v skladu z Direktivo 73/239/EGS; L = alternativni investicijski sklad, ki ga upravljajo AIFM, pooblaščeni ali registrirani v skladu z Direktivo 2011/61/EU; O = institucija za poklicno pokojninsko zavarovanje v smislu člena 6(a) Direktive 2003/41/ES; R = pozavarovalnica, pooblaščena v skladu z Direktivo 2005/68/ES; U = kolektivni naložbeni podjem za vlaganja v prenosljive vrednostne papirje (KNPVP) in družba, ki ga upravlja, pooblaščena v skladu z Direktivo 2009/65/ES ali prazno, če je zajeto pod identifikator pravne osebe (LEI) ali v primeru nefinančnih nasprotnih strank. 7 Finančna ali nefinančna narava nasprotne stranke F=finančna nasprotna stranka, N= nefinančna nasprotna stranka. 8 ID posrednika Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 9 ID poročevalca Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 10 ID klirinškega člana Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 11 ID upravičenca Identifikator pravne osebe (LEI) (20 abecedno-numeričnih znakov), začasni identifikator subjekta (20 abecedno-numeričnih znakov), oznaka BIC (11 abecedno-numeričnih znakov) ali oznaka stranke (50 abecedno-numeričnih znakov). 12 Trgovalna zmogljivost P=glavni zavezanec, A=zastopnik. 13 Nasprotna stranka B=kupec, S=prodajalec. 14 Trgovanje z nasprotno stranko, ki ni iz države EGS Y=da, N=ne. 15 Neposredno povezano s poslovno dejavnostjo ali zakladniškim financiranjem Y=da, N=ne. 16 Prag kliringa Y=nad, N=pod 17 Tržna vrednost pogodbe Do 20 števk, zapisanih v obliki xxxx,yyyyy. 18 Valuta tržne vrednosti pogodbe Oznaka valute ISO 4217, 3 črke. 19 Datum vrednotenja Zapis datuma po ISO 8601. 20 Čas vrednotenja Zapis časa po UTC. 21 Način vrednotenja M=glede na tekočo tržno vrednost / O=glede na notranji model. 22 Zavarovanje U = nezavarovano, PC = delno zavarovano, OC = enostransko zavarovano ali FC = v celoti zavarovano. 23 Zavarovalni portfelj Y=da, N=ne. 24 Oznaka zavarovalnega portfelja Do 10 števk 25 Vrednost zavarovanja Določite vrednost vloženega zavarovanja; do 20 števk v obliki xxxx,yyyyy. 26 Valuta zavarovanja Določite valuto polja 25; ISO 4217 oznaka valute, 3 črke.